***Vi har nå kommet inn i sommerperioden og vil i denne medlemsinfo minne om kravene på ferskhet og insektskader.***

***I forrige medlemsinfoet informerte vi om den nye dataplattform for fotowebsystemet som vi utviklet. Den 19. mai ble samtlige 11 fotowebmåleplasser konvertert til nye dataplattformen. Konverteringen har i stort sett gått bra. Vi har noen småfeil som dykket opp og de er under retting.***

***/Anders***

**Ferskhet- og insektskadekrav**.b(a.bjurulf@m3n.no)

Å overvåke ferskhetskravene er på våren en årviss oppgave for tømmermålerne.

Ferskhetskrav for tømmer spesifiseres i noen tilfeller i innmålingsspesifikasjonene (avtalene mellom kjøper og selger). Når det ikke står noe om ferskhet i innmålingsspesifikasjonen må vi regne med at det er de generelle kontrakts- og leveringsbestemmelsene som gjelder.

|  |  |
| --- | --- |
| **Generelle kontrakts og leveringsbestemmelser\*****Sagtømmer og massevirke** | **Framstilt for måling** |
| Vinterhogget virkeTømmer hogd uke 1-16 og 41-52(før 20.04.2014) | 8 uker etter hogst (Siste framstillingsdato 15.06.2014) |
| Sommerhogget virkeTømmer hogd uke 17-40 | 4 uker etter hogst |

\*Generelle kontrakts- og leveringsbestemmelser for sagtømmer og massevirke av bartre og løvtre. August 1998. Anbefalt av: Trelastindustriens Servicekontor, Treforedlingsindustriens Bransjeforening, Norges Skogeierforbund og Norsk Skogbruksforening.

Dersom måleren bedømmer at virket er for gammelt (sammenliknet med tidsfristen), skal virket avvises for måling.

Dersom måleren er i tvil om lagets ferskhet kan det gjøres barkprøveundersøkelse. (A Målereglement Generelle bestemmelser punkt 2.2, side 3). Vi vet at barkprøveundersøkelsen som oftest og særlig under gunstige lagringsforhold kan være langt mer liberal enn de angitte tidsfrister. Barkprøve-undersøkelsen er et lite eksakt hjelpemiddel, men det har ikke vært mulig å få fram et bra verktøy for ferskhetsmåling.

Innsektskader er en annen utfordring på våren. Det henvises i denne sammenheng til sagtømmerreglementenes toleransetabell som sier: Skader av vedborende insekter  -  Godtas ikke.

Det vises videre til B1 Målereglement sagtømmer kapitel 2 og punktet om. «Vedborende insekter».

**Utrulling ny plattform for fotowebsystemet** (a.bjurulf@m3n.no)

Norsk virkesmåling har hatt transportørene og mange av transportlederne på opplæring i bruk av den nye dataplattformen for fotoweb. Etter oppstarten (den 19. mai) har vi fått bra tilbakemelding – generelt opplever sjåførene det nye systemet som enklere og mer logisk enn det gamle.

Det nye systemet har flere kontroller mot feil i fraktbev. Vi har fått problem ved de tilfeller da det er flere sortiment per ordrebok i transportsystemet, da kan det bli feil hovedsortiment i fraktbrevet – hvilket skaper problem i fotowebsystemet. SkogData opplyser om at praksis med flere sortiment i ordrebøkene kun brukes av AT. Feilet er under retting.